Allan Ssewanyana

Allan Aloysius Ssewanyana yazaalibwa nga 26 Ogwekuminoogumu mu 1986, ng'asinga kumannyikwa nga ‘Omusajja wa Bwino’. Munnayuganda, Munamawulire ow'ebyemizannyo, avunaanyizibwa ku by'esonga z'abakozi era munnabyabufuzi. Mubaka wa Paalamenti omulonde akiikirira Munisipaali y'e Makindye Eyobugwanjubahttp://www.parliament.go.ug/mp_database/profile.php?mid=164 era akiikirira National Unity Platform, ekibiina ky'ebyobufuzi ekisinga okuvuganya gavumenti mu Uganda.http://www.monitor.co.ug/SpecialReports/Who-will-step-into-Kyanjo-s-large-shoes-in-Makindye-West-/688342-2347440-nuvhe2z/index.html Ali ku kakiiko k'Ebyenjigiriza n'Ebyemizannyo ne ku kakiiko akalwanirira obw'enkanya mu Paalamenti ya Uganda ey'ekumi. Akola nga Minisita w'Ebyemizannyo mu kabineeti ey'ekisikirize.http://theinsider.ug/index.php/2017/05/12/govt-not-bothered-chinese-petty-traders-murdering-our-economy-mp-ssewanyana/http://allafrica.com/stories/201604250755.html
alt=Allan Ssewanyana|thumb|Allan Ssewanyana
Ssewanyana yaliko kansala wa LCV mu kitongole ekidukanya emirimu mu kibuga kya Kampala (KCCA) ng'akiikirira munisipaali y'e Makindye; yaweerezaako ng'omusunsuzi w'amawulire g'eby'emizannyo ku mukutu gwa ttivi ya Nile Broadcasting Services (NBS) ne Top Radio 89.6 FM; omuwandiisi w'omuko gw'ebyemizannyo mu lupapula lwa Ennyanda, ali ku kakiiko akakulu akadukanya supa liigi ya Uganda, ng'era yaliko omumyuka wa ssentebe ku kakiiko akakulu akadukanya KCCA FC.http://www.monitor.co.ug/artsculture/Heart-to-Heart/Men-only-cheat-when-their-women-change/691230-2598572-plcy94/index.htmlhttp://bigeye.ug/allan-ssewanyana-resigns-position-kcca/

 Obuto bwe n'okusoma kwe 
Ssewanyana yazaalibwa mu ddwaliro ly'e Nsambya, nga bazadde bbe ye Aloysius ne Sarah Ssendawula ab'e Kibuye, nga 26 Ogwekuminoogumu mu 1986 mu famire ekiririza mu ddiini y'ekikatuliki ey'Abaganda. Ye mwana ow'okusatu mu baana omusanvu beyazalibwa n'abo era alina bannyina bana ne baganda be babiri.

Pulayimale yagisomera mu kibuga ky'e Kampala  ku Nakivubo Blue Primary School gyeyali ng'akulira eby'emizannyo, era nga gyeyatuulira P7 mu 1998.

Oluvannyuma yagenda ku St. Mathias Kalemba Senior Secondary School gyeyatulira Siniya ey'okuna mu 2002 ne Mengo Senior School gyeyamalira Siniya ey'omukaaga mu 2005. Yawerezaako nga Minisita w'eby'emizannyo ku St. Mathias Kalemba Senior Secondary School n'omukulembezze akulira abayizi ku Mengo Senior School.

Ssewanyana yeeyongerayo ku Ssettendekero wa Makerere gy'eyatikirwa mu 2008 ne diguli mu kudukanya ensonga z'abakozi. Yali akulira abayizi era omu ku baali ku kakiiko akakiikirira abayizi ku kizimbe kya Ivory Tower.

 Emirimu gye n'ebyobufuzi 
Ng'afunye ebaluwa ye eya S6, Ssewanyana yafuna omulimu gw'okukola ng'omusunsuzi w'eby'emizannyo ku Top Radio 89.6 FM mu 2005. Ng'amaliriza okufuna diguli ye mu 2008, yafuna omulimu ng'omuwereza w'eby'emizannyo ku ttivi ya NBS, ng'ayanjula n'okuwereza pulogulaamu y'eby'emizannyo ku NBA buli lunaku ku malya g'eky'emisana. Mu 2014, era oluvannyuma yafuuka omuwandiisi w'omuko gw'ebyemizannyo mu lupapula lw'eby'emizannyo lw'ebayita Ennyanda olufulua buli wiiki.http://www.newvision.co.ug/new_vision/news/1322842/kcca-councilor-remanded-defamation

Mu 2013, Ssewanyana yeesimbawo ku ky'omukulembezze w'ekibiina ekidukanya omupiira mu Uganda (FUFA) ng'ayagala okudda mu bigere by'eyali Pulezidenti w'ekibiina kino mu biseera ebyo, Lawrence Mulindwa. Yawandulwamu nga basinziira ku by'ekikugu, nga Moses Magogo yeyasobola okuwangula era nga teyavuganyiziddwa.http://www.newvision.co.ug/new_vision/news/1324298/fufa-exco-endorses-magogo

Mu 2011, Ssewanyana yayingira mu by'obufuzi eby'okulonda ng'ali ku tikiti y'ekibiina kya DP, ekyamufuula kansala wa LCV mu kitongole ekiddukanya emirimu mu kibuga Kampala (KCCA) ng'akiikirira konsitituweensi ya Makindye Ey'obugwanjuba okutuuka mu 2016, bweyalondebwa okuwereza mu konsitituweensi y'emu mu kifo ekisava eky'okubeera omubaka wa Paalamenti ekyamufuula omubaka mu Paalamenti ya Uganda ey'ekumi ey'e Kula lya Afrika.

Mu Paalamenti ey'ekumi, Ssewanyana awereza ku kakiiko k'Eby'enjigiriza n'Eby'emizannyo ku nsonga z'omwenkano nkano.

 Ebimukwatako eby'omunda 
Allan Ssewanyana mufumbo nga mukyala we ye Lydia Ssewanyana nga balina abaana babbiri.Yawerezaako ng'omumyuka wa ssentebe ku KCCA FC okuva mu 2012 okutuuka mu 2015 era ng'omu ku baali ku kakiiko akakulu akaddukanya supa liigi ya Uganda mu kaseera k'ekamu. Ssewanyana y'omu kubannanyini era ssentebe wa kiraabu y'omupiira eyitibwa Katwe United FC. Yazannyako omupiira ku mutendera gwa liigi y'eggwanga mu ttiimu ya Top TV FC okuva mu 2001 okutuuka mu 2004 bweyamenyeka egumba ly'okukibegabega, obuvune obwamuvirako okunyuka okusamba omupiira.http://www.newvision.co.ug/new_vision/news/1256637/tv-fc-ban

Mu Gwomwenda mu 2021, Allan Sewanyana yavunaanibwa omusango gw'obutemu.https://fr.africanews.com/2021/09/07/ouganda-deux-deputes-de-l-opposition-accuses-d-orchestrer-des-meurtres/

 Awaadi n'Engule 
Ssewanyana awereddwa awaadi ez'enjawulo okusinziira ku mirimu gy'azze akola emyaka egiyise

 Mu 2013: RTV Academy Awards, Omuwereza w'eby'emizannyo asinga ku Ttivi 
 Mu 2014: RTV Academy Awards, Omuwereza w'eby'emizannyo ku leediyo ne Ttivi eyali asinga 
 Mu 2014: Kadanke Awards, Omukulembezze w'abavubuka eyali asingahttp://bigeye.ug/kadanke-unveils-national-youth-festival-awards/
 Mu 2015: RTV Academy Awards, Omuwereza w'eby'emizannyo eyali akira ku balala
 Mu 2015: Eyali asinga mu basinga (BB) Awards Omuwereza w'eby'emizannyohttp://bigeye.ug/best-best-awards-2016-heres-full-list-nominees/
 Mu 2017: Buzz Teeniez Awards Engula ya Teeniez Leadership Award

 Laba ne bino 

 Disitulikiti y'e Kampala
 Ekibiina ky'eby'obufuzi ekya Democratic Party mu Uganda
 Paalamenti ya Uganda 
 Ekitongole ekivunaanyizibwa ku mirimu gy'ekibuga Kampala 

 Ebijuliziddwamu 
"Ndi musanyufu nnyo olw'engeri gyetwakwasaganyamu ensonga ya kawaayiro 102 (b) aka Ssemateeka nga tukozesa obukugu kuba abasinga baakiraba ng'eky'obusiru, naye twatekawo eky'enjawulo"https://www.independent.co.ug/allan-ssewanyana-on-his-love-for-lukwago/
Allan Ssewanyana yakwatibwa olw'okuwagira obwegugungohttps://www.independent.co.ug/mp-allan-ssewanyana-arrested-for-inciting-violence/
"Ssewanyana yakwatibwa olw'obwegugungo obwali buva ku kazambi w'eddwaliro ly'e Kirundu."https://nilepost.co.ug/2019/02/22/video-mps-protest-ssewanyanas-arrest-over-kiruddu-hospital-sewerage-crisis/

 Ebijuliziddwamu w'abweru wa Wikipedia 

 Website of the Parliament of Uganda
 Link to NBS' Lunchtime Sports
 On unbecoming behavior to achieve political gains